Erik van Poelgeest — Amsterdam UMC - Vrije Universiteit Amsterdam
Erik van Poelgeest
FGF23 impairs peripheral microvascular function in renal failure
Verkaik, M., Juni, R. P., van Loon, E. P. M., van Poelgeest, E. M., Kwekkeboom, R. F. J., Gam, Z., Richards, W. G., ter Wee, P. M., Hoenderop, J. G., Eringa, E. C., Vervloet, M. G. & NIGRAM consortium, 2018, In : American Journal of Physiology - Heart and Circulatory Physiology. 315, 5, p. H1414-H1424
Contact Erik van Poelgeest Trans-Agulhas: G’n keer aan Tjaart-hulle | Netwerk24
Trans-Agulhas: G’n keer aan Tjaart-hulle
Deur Sportredaksie 29 Desember 2018 18:25
Tjaart Oosthuizen en David Barnet laat waai in die tweede skof van die Trans-Agulhas-wedvaart tussen Mosselbaai en Stilbaai.Foto: Steve Immelman
Die rubberboot-legendes David Barnet en Tjaart Oosthuizen is goed op koers na ’n ongeëwenaarde 13de sege in die Trans-Agulhas-uitdaagwedvaart.
Dié duo, wat in die gemodifiseerde klas deelneem, het Saterdag ’n tweede skofsege agtereenvolgens in dié uitmergelende wedvaart behaal.
Nadat hulle Vrydag in die openingskof tussen Plettenbergbaai en Mosselbaai hul neus voor gekry het, was hulle in die tweede skof (tussen Mosselbaai en Stilbaai) ook die haastigste.
Hul algehele tyd van vier uur, 19 minute en 19 sekondes is ’n raps vinniger as dié van Dreyer van Niekerk en JD van Niekerk. Dié tweetal, wat in die professionele afdeling meeding, het die eerste twee skofte in ’n algehele tyd van 4:21:29 afgelê.
Marc Gleed en Wiltas Leeuwner (gemodifiseerd, 4:23:01) lê algeheel derde.
Billy Bezuidenhout (links) en Henry Franken (boot nr. 14), asook Reuben Scholtz en Rynhardt Koekemoer (boot nr. 21), wys hul slag in die Koning van Branders-kompetisie. Albei dié spanne ding in die professionele klas mee.Foto: Steve Immelman
Sondag se derde skof word tussen Stilbaai en Struisbaai beslis. Die voorste bote word ongeveer 10:45 in Struisbaai verwag.
Maandag jaag die deelnemers van Struisbaai na Uilenkraalsmond en van daar ’n bykomende, kort skof na Gansbaai.
Die laaste skof, op Nuwejaarsdag, is van Gansbaai na die Strand.
* Die algehele voorlopers in elke klas ná twee skofte is:
Wehan Malan en Thinus Geldenhuys (4:57:34).
Rikus Roux en Kosie Conradie (4:37:22).
Dreyer van Niekerk en JD van Niekerk (04:21:29).
David Barnet en Tjaart Oosthuizen (4:19:19).
Meer oor: Gansbaai | Mosselbaai | Stilbaai
Twee wil weer seëvier
‘Legendes’ seëvier wéér
Barnet-hulle tem die Trans Agulhas